**NOTĂ DE ÎNTEMEIERE**

**la proiectul Hotărârii de Guvern pentru aprobarea formularului Declarației persoanei fizice cu privire la impozitul pe venit și modul de completare a acesteia**

Proiectul Formularului-tip CET15 ”Declarația persoanei fizice cu privire la impozitul pe venitul” (în continuare – Declarație) a fost elaborat în scopul optimizării proceselor de administrare fiscală a veniturilor persoanelor fizice și crearea unei platforme favorabile de oferire a unor servicii de înalt nivel contribuabililor – persoane fizice atât rezidente, cât și nerezidente. Totodată, Declarația a fost elaborată în scopul actualizării indicatorilor prezenți în formularul CET08 prin prisma modificărilor operate în legislația fiscală, dar și ca un răspuns la recomandările organismelor internaționale și partenerilor, în partea ce ține de optimizarea modului de raportare a veniturilor obținute de către persoanele fizice.

 Astfel, Declarația urmează a fi prezentată, pe lângă persoanele fizice rezidente cetățeni, și de alte categorii de persoane fizice și anume: persoane fizice străine şi apatride ce sunt considerate rezidente în scopuri fiscale (la moment nu este o claritate despre modul în care acestea urmează să-și raporteze obligațiile, pornind de la existența unei dări de seamă alternative – Forma NER08 – formă, ce, de asemenea, urmează a fi revăzută). O situație similară se observă și față de declararea veniturilor obținute pe teritoriul țârii de către persoanele fizice străine și apatride (nerezidente). Prezenta codificării țârilor de origine a persoanelor străine va permite inițierea unui sistem integru de contrapunere a informației ce intră în serviciul fiscal (declarațiile) cu cea ce iese din sistem (certificatele), dar și va constitui temei pentru canalizarea eforturilor în vederea încheierii acordurilor de furnizare a informației fiscale cu țările, cu care Republica Moldova are cele mai multe puncte de intersecție și asigurarea aplicării convențiilor la solicitările din partea administrației fiscale a țărilor cu care Republica Moldova a încheiat convenție (acord) pentru evitarea dublei impuneri.

 Un alt moment important ține de identificarea contribuabililor prin intermediul datelor suplimentare (e-mail, telefon), care, pe de o parte, va facilita comunicarea dintre contribuabili și organul fiscal, iar, pe de altă parte, va contribui la crearea bazei de date comprehensive a contribuabililor care, în calitatea sa de asimilator de informație fiscală, vor beneficia de canale de comunicare bazate pe infiltrarea tehnologiilor moderne avansate.

 În același timp, lista veniturilor obținute de persoana fizică a fost concretizată în partea ce ține de veniturile obținute de peste hotarele țârii, fiind introdusă delimitarea în venituri din investiții financiare – în calitatea sa de unicele tipuri de venituri care sunt impozabile pentru persoanele fizice rezidente cetățeni, fiind obținute din surse din afara Republicii Moldova. O categorie importantă de venituri o reprezintă veniturile obținute de către nerezidenții Republicii Moldova, care s-au divizat în venituri din creșterea de capital, din dobândă, etc..

 Merită a se atrage atenția și asupra unui alt moment important şi anume asupra modului în care a fost revăzută forma de prezentare a informației ce ține de creșterea de capital. Astfel, odată cu codificarea atât a activelor de capital, cât și a modalității de înstrăinare a acestora (fapt, care a lipsit în componența Declarației CET08), va fi creată o posibilitate inedită de contrapunere a datelor ce țin de tranzacțiile cu active de capital, fără a depune costuri exagerate de culegere şi procesare a informației.

 De asemenea, Declarația include un compartiment ce va conține o informație facultativă, și anume, informația care va viza desemnarea procentuală direcționată în favoarea organizației necomerciale de utilitate publică, cultele religioase și a părțile componente ale acestora.

În final, merită a fi menționat că indicatorii prezentați în Declarație au fost selectați pentru a pune bazele declarației precompletate în calitate de instrument iminent de perfecționare a administrării fiscale, ceea ce reprezintă o asimilare a celor mai bune practici europene de administrare a veniturilor persoanelor fizice.

**Șeful Inspectoratului Fiscal Principal de Stat Ion PRISĂCARU**